Νέο Κεραμίδι Πιερίας

Το Νέο Κεραμίδι είναι χωριό της Πιερίας, που υπάγεται διοικητικά στη Δημοτική Κοινότητα Κατερίνης του Δήμου Κατερίνης. Έχει 511 κατοίκους με βάση την απογραφή του 2021. Ονομάστηκε «Νέο Κεραμίδι» σε αντιδιαστολή με το Παλαιό Κεραμίδι, το οποίο οφείλει την ονομασία του στους κεραμοποιούς, που αφθονούσαν ως επάγγελμα. Ίχνη από κεραμίδια υπάρχουν και στο Νέο Κεραμίδι. Οι κάτοικοι ασχολούνται με την καλλιέργεια καπνού και σιτηρών.

 Ιστορία 
Οι πρώτοι κάτοικοι του χωριού ήρθαν πρόσφυγες μετά το 1922 στην Ελλάδα και αρχικά εγκαταστάθηκαν στη Θεσσαλία (Ελασσόνα) και στην Κοζάνη. Το 1928 εγκαταστάθηκαν στον Νομό Πιερίας. Το χωριό θα το έλεγαν «Μεσοποταμία», επειδή βρίσκεται στο μέσο δύο ποταμών. Τελικά όμως επικράτησε το όνομα «Νέο Κεραμίδι» εξαιτίας της ύπαρξης του Παλαιού Κεραμιδίου.

Στη διάρκεια του Εμφυλίου Πολέμου το χωριό πυρπολήθηκε και στα μέσα της δεκαετίας του 1950, πολλοί από τους κατοίκους του μετανάστευσαν στην Αυστραλία και στη Γερμανία. Το καλοκαίρι του 1945 δολοφονήθηκε, έξω από την Κατερίνη, στο Κεραμίδι, ο καπετάνιος του 50ού Συντάγματος του Ε.Λ.Α.Σ. Πιερρίων,ΕΑΜ-ΕΛΑΣ-ΕΠΟΝ ΔΣΕ Ο ΔΡΟΜΟΣ ΤΩΝ ΛΑΩΝ ΙΣΤΟΡΙΚΗ ΑΝΑΔΡΟΜΗ  στον ιστοχώρο του pathfinder.gr Νικήτας (Συνεφάκης).

 Υποδομή 
Σήμερα στο Νέο Κεραμίδι λειτουργεί μονοθέσιο νηπιαγωγείο, μονοθέσιο Δημοτικό Σχολείο, αγροτικό ιατρείο (με γιατρό μία φορά την εβδομάδα) και πολιτιστικός σύλλογος. Ο κεντρικός ναός είναι οι Άγιοι Ανάργυροι, ενώ υπάρχουν και παρεκκλήσια, όπως η Αγία Τριάδα, ο Άγιος Διονύσιος, ο Άγιος Νικόλαος και η Ζωοδόχος Πηγή. Στο Νέο Κεραμίδι βρίσκεται και ξενώνας του Ψυχιατρικού Νοσοκομείου Πέτρας Ολύμπου.Ιστοσελίδα του ΨΝΠΟ Εκεί βρίσκεται και το νέο νοσοκομείο της Κατερίνης.Ιστοσελίδα Γενικού Νοσοκομείου Κατερίνης (υπό κατασκευή)Ολύμπιο Βήμα, Παράλληλα έργα στο νέο Νοσοκομείο, 21 Ιανουαρίου 2008

Φωτογραφίες

Παραπομπές

 Εξωτερικοί σύνδεσμοι 
Φωτογραφία του χωριού

Νέο Κεραμίδι
Νέο Κεραμίδι